"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast saatesse!
Al Akimoff on veteranmisjonär,
kes on töötanud üle 40 aasta Youth With the Mission'is,
peamiselt endise NSVL'i aladel.
Ta on mitmel korral ka Soomes käinud
ja olnud muuhulgas ka One Way konverentsi peakõneleja.
Al Akimoff osaleb ka tänases saates.
Enne teda näeme intervjuud One Way Mongoolia töö juhi
Otgon Magsariga, kes hilissuvel Soomet külastas.
Teda intervjueerib Juuso Koponen.
Saate lõpul esineb veel Mattilate pereorkester.
Oleme siin koos One Way Missioni Mongoolia töö juhi Otgon Magsariga.
- Mis sind Soome tõi?
- Tulin One Way Missioni konverentsile.
Olen üliõnnelik, et saan siin olla. Mind on väga hästi vastu võetud.
- Millist tööd One Way Mission Mongoolias teeb?
- One Way Mission alustas tööd 2005. aastal
ja sellest peale on tehtud mitmesugust tööd.
Käime iga nädal naistevanglas ja kuulutame evangeeliumi.
60% kinnise osakonna vangidest on usklikud.
Käime ka Mungun Moriti meestevanglas.
Korraldame vanglais erinevaid kursusi ja koolitusi.
Sõltuvalt huvist õpetame ka käsi- ja puutööd.
Töötame meeste ja naistega, kellel on uimastiprobleeme.
Vanglast vabanenuile pakutakse abi korteri leidmisel
ja kursuseid alkoholist vabanemiseks ning Kristuse tundmise toetuseks.
Lisaks peame jumalateenistusi ja pühapäevakooli.
Alkohoolikutest vanemate lapsi on hästi palju.
Meie erinevate tegevuspiirkondade lapsed
kogunevad seal korraldatavasse pühapäevakooli.
Üks töövorme on tegelemine kodutute ja tänavainimestega.
Kodututele pakutakse kord nädalas toitu.
Lisaks sellele kavandatakse ka koguduses käivate
puudega laste aitamist.
Oleme saatnud lapsi ravile nende kodupiirkondadesse
ja see on üks viis neid aidata.
Mungun Moriti vanglasse ehitasime kaevu.
Nii lahendasime joogiveeprobleemi.
See on olnud äärmiselt oluline abi.
- Teil on palju erinevaid töövorme
ning see kõik kõlab huvitavalt ja hästi.
Milline on teie tulevikuvisioon Mongoolias?
- Minu meelest on meil head nägemused.
Esiteks, tahaksime alustada lastekeskust.
Kuna alkohoolikud elavad koos lastega tänavail
ja ehitiste õuedel, on nende elu tõeliselt raske.
Lastekeskus võiks nende laste eest hoolitseda
ja neile kaitset pakkuda.
Teiseks loodame, et võiksime hankida koha,
kus võiksime teha keskendunult One Way Missioni tööd.
- Mõistan.
Milline on hetkel Mongoolia kristliku koguduse seis?
- Evangeelium saabus Mongooliasse 20 aasta eest.
Selle aja jooksul on paljud Kristuse vastu võtnud.
Mongoolias tegutseb ca 600 kogudust ja usklikke on üle 80 000.
Üldiselt võib evangeeliumi vabalt kuulutada,
sest tagakiusu ja vastuseisu on vähe.
Issand on olnud armuline.
- Kas tahaksid soomlastele terviseid edastada?
- Tahan öelda Soome vendadele ja õdedele, et olen õnnelik,
et sain teie maad külastada.
Palvetage edasi Mongoolias tehtava töö eest.
On võimas, et Jumal näitab armastust ja armu
One Way Missioni töö kaudu.
Tahan soovida kõigle vendadele ja õdedele Jumala õnnistust.
- Suur aitäh. - Pole tänu väärt.
Sellised on lood One Way Mongoolia töös.
Nüüd misjonitöö veteran Al Akimoff.
Tulime just Kaukasusest.
Viimased paar nädalat teenisime Armeenias.
Tahan teile raporteerida.
Jumal teeb häid asju.
Alustasime naisega teenistust 40 aasta eest endises NSVL-is.
Palvetasime, et Jumal uksed avaks.
Jumal tegigi seda.
Ta on teinud rohkem, kui arvasime või unistasime.
Treenisime äsja Armeenias noori,
et nemad võiksid välja minna.
Nemad lähevad kaugemale, kui meie iial unistasime.
Armeenia ümber on üsna rasked riigid.
Treenime noori minema Afganistani,
Türki, Azerbaidzhani, Iraani
ja teistesse naabermaadesse.
Jumal teeb tööd
ja Ta teeb imelisi asju.
Teine tööpiirkond on Põhja-Venemaal.
Sõitsime hiljuti rongiga 56 tundi Moskvast põhja.
Kes seal küll elab?
Väga palju hõimurahvaid,
kes on unustatud.
Käisime neil külas.
Seal on komid, handid, evengid,
neenetsid, tšuktšid ja teised.
Nad elavad telkides, mida hüütakse 'tšum'ideks.
Meil oli konverents.
Nad tulid ja lõid oma telgid tundras püsti.
Nad tõid oma trummid kaasa
ja tegime koos ülistust.
Sest Jeesus külastab nüüd ka neid inimesi.
Jumal teeb kogu maailmas häid asju.
Ta ütleb: Teie olete sool.
Et sool olla, tuleb sind laiali raputada.
Sool on väga tähtis.
Me ei mõista seda täna.
Arstid käsivad meil vähem soola kasutada.
Aastaid teadsid inimesed,
kui tähtis on sool.
Napoleon püüdis Moskvat vallutada.
See ei õnnestunud.
Kas tead, miks?
Tal polnud piisavalt soola.
See olevat olnud põhjuseks,
miks ta Moskvasse ei jõudnud.
Ajaloos on peetud mitmeid lahinguid soola pärast.
Sool on väga tähtis.
Jeesus ütles, et sool võib maitse kaotada.
Mõtlesin selle peale.
Oleme kodust pikka aega ära.
Vahel peame kodus asju läbi vaatama,
kas midagi on riknenud.
Katsud leiba ja see on kõva.
See tuleb ära visata
või lindudele anda.
Nuusutame mõningaid asju
ja osad on riknenud.
Oled sa aga iial võtnud soola,
maitsnud seda ja märganud,
et sool on maitse kaotanud.
Ma pole seda kunagi teinud.
Minu meelest on sool alati soolane.
Ükskõik kui vanaks see läheb.
Mida Jeesus mõtles?
Sool ei kaota soolasust.
Kuid ka sool rikneb.
Lisanduvad teised mineraalid
ja see kaotab oma maitse.
Jeesus käskis meil välja minna ja soolaks olla.
Aga me ei tohi lasta maailmal end ära rikkuda.
Peame puhtaks jääma,
et võiksime pinnasele kasulikud olla.
Üks asi soola juures,
mida meie täna ei mõista,
on selle tähtsus veel alles saja aasta eest.
Seda kasutati toidu säilitamiseks.
Kui õpiti kala soolaga määrima
ja ka liha,
avastati, et nendega saab kauem reisida.
Nii avastati uued maailmad.
See toimus soola abil.
Tänapäeva maailm on üha enam saastunud.
Näeme, kuidas patt rahvaisse imbub.
Vajame soola.
Mitte väikest näpuotsatäit,
vaid see tuleb sisse hõõruda.
Ka Aabrahamil ja Jumalal oli sarnane vaidlus.
Aabraham küsis: Kas säästaksid Soodoma linna,
kui seal oleks kasvõi 70 inimest?
Jumal ütles: Säästaksin.
Aabraham: Kuidas oleks 50ga?
Jumal lubas ka 50 pärast säästa.
Aabraham: Aga kümne pärast?
10 inimest pole just palju soola?
Kuid seal polnud isegi kümmet,
et säilitada seda kõdunevat ja mädanevat paika.
Jumal vajab soola.
Ta vajab teid igas ühiskonnakihis,
et tuua sinna oma headust.
Räägitakse üht lugu kindral Booth'ist.
Tema oli Päästearmee asutaja.
Kui armeed alustati,
panid nad univormid selga,
tõid kohale trummid ja pasunad,
neil oli ka lipp,
ja nad marssisid läbi Londoni kõige hullemate rajoonide.
Ta lõi lipu püsti
ning nad puhusid pasunaid ja ütlesid:
Saatan, oleme siin!
Ja me ei lähe ära, enne kui sina oled läinud.
Ja siis hakkasid nad tööle
kõige vaesemate ja suurimate abivajajate seas,
kuni see paik muutus.
Seesama asi meeldib mulle ka teie juures.
Teil on samasugune vaim.
Hiljuti pani Jumal meie südamesse ühe koha -
väike riik nimega Moldova.
See on Euroopa vaeseim maa.
Neil on olnud väga rasked ajad.
Nad on kaotanud poole oma rahvastikust.
NSVL-i lagunemisest alates
on nende rahvaarv kahanenud kaheksalt miljonilt neljale.
Selle ja muude majandusprobleemide,
ning ka töötuse ja alkoholismi tõttu,
on neil suured probleemid orbude ja tänavalastega,
ning seetõttu ka inimkaubandusega,
mistõttu satub Moldovast inimkaubandusse
kõige rohkem tüdrukuid ühe elaniku kohta.
Olukord on traagiline.
Issand rääkis meile ja ütles:
Vajan soola.
Oleme viinud inimesi Moldovasse.
Oleme rajanud kodusid tüdrukutele,
kes on pääsenud inimkaubandusest või lastekodudest.
Mõned teist alustasid One Wayga,
kui olime kõik alles hipid 1970. aastail.
Nüüd oleme veidi vanemad.
Oleme beebibuumi ajastust.
Näen teie juuksevärvist, et mõned teist on minuealised.
Olime suurepärane sugupõlv.
Jeesuse revolutsioon algas meie noorusajal.
Läksime maailma.
Nüüd on paljud pensionile jäämas
ja neil on hea kogemus.
Seesama sugupõlv lõi arvutid ja palju muid häid asju.
Tahame öelda pensionile jääjaile:
Tulge meiega Moldovasse!
Rajagem seal ärisid,
õpetagem neid tüdrukuid õmblema
ja riideid tegema.
Kui suudame seda Indias ja Hiinas,
miks mitte ka Moldovas?
Õpetagem poistele puutööd.
Nüüd tulevadki ärimehed Moldovasse
ja rajavad seal ettevõtteid.
Püüame muuta olukorda,
sest Jeesus ütles: Minge ja olge soolaks.
Vajame rohkem, kui väikest näpuotsatäit.
Peame selle maa korralikult soolaga sisse hõõruma.
Tahan julgustada teid teie töös.
Teie olete sool ja lähete maailma.
Tänan Jumalat teie eest!
Palume ka teie palveid meie eest,
kui meie jätkame soola viimist teistesse kohtadesse.
Tulge meiega Moldovasse!
Aamen.
MUL ANNAD JÕU Pereorkester Mattilad
Kui sisimas mind tühi tunne vaevab,
kui mure raske meelt mul painab,
siis vaikuses võin tasa oodata
su käte õrna, hella puudutust.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Ei leidu ilmas elu valutut,
südant valdab võimas igatsus.
Kui saabud siis mu kõrvale Sa vaikselt,
võin igavikku näha helget ma.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Mul annad jõu, võin alistada mäed,
mul annad jõu ka merel tormi sees.
Tugev ma vaid siis, kui mind Sa kannad
ja julgustad mind taas Sa elama.
Mul annad jõu, võin alistada mäed,
mul annad jõu ka merel tormi sees.
Tugev ma, vaid siis, kui mind Sa kannad
ja julgustad mind taas Sa elama,
ja julgustad mind taas Sa elama.
Mattilate pereorkestri viisiga täna ka lõpetame.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri